                  [image: Grb Hrvatske - Wikipedia]
  REPUBLIKA HRVATSKA
VARAŽDINSKA ŽUPANIJA
         OPĆINA VINICA
          Općinski načelnik

KLASA: 024-04/26-02/14
URBROJ:2186-11-26-1
Vinica, 14. kolovoza 2026. godine

Na temelju članka 46. Statuta Općine Vinica („Službeni vjesnik Varaždinske županije“ broj 30/20, 09/21), a u svezi s člankom 3. Zakona o fiskalnoj odgovornosti („Narodne novine“ 11/18, 83/23) i člankom 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ 95/19 ), općinski načelnik Općine Vinica donio je

PROCEDURU
o blagajničkom poslovanju


Članak 1.
Ovom se procedurom definira način i postupak blagajničkog poslovanja u Općini Vinica. Pod blagajničkim poslovanjem podrazumijeva se zaprimanje gotovinskih uplata, gotovinske isplate, knjiženje uplata i isplata, vođenje blagajničkog dnevnika, dnevni obračun blagajne, blagajnički maksimum, polog gotovine i slično.

Članak 2.
Poslovi blagajničkog poslovanja obavljaju se u Jedinstvenom upravnom odjelu Općine Vinica, a obavlja ga službenik kojem su ti poslovi povjereni. Službenik koji je odgovoran za vođenje blagajne dužan je voditi evidenciju blagajničkog poslovanja (uplatnice, isplatnice, dnevnik blagajničkog poslovanja i popratne priloge. 
Gotovinska novčana sredstva drže se u sefu ili kasi blagajne kojom rukuje blagajnik. Ključ od blagajne može imati samo blagajnik. 
Blagajnik je odgovoran za uplate, isplate i stanje gotovine u blagajni.
Blagajničko poslovanje evidentira se ručno ili elektronički.

Članak 3.
Blagajničko poslovanje evidentira se preko:
	-naloga za naplatu (uplatnica)
	-nalog za isplatu (isplatnica)
	-dnevnik blagajničkog poslovanja.

Članak 4.
U blagajnu Općine evidentiraju se sljedeće uplate:
	-podignuta gotovina s transakcijskog računa Općine Vinica
	-donacije/ kotizacije građana
	-uplati prekršajnih kazni
	-ostali slični prihodi manjih vrijednosti (do 300,00 €)
Obveze pravnih i fizičkih osoba prema Općini Vinica u dijelu javnih davanja se izvršavaju putem transakcijskog računa, a samo u iznimnim slučajevima preko blagajne.

Iz blagajne Općine evidentiraju se sljedeće isplate:
	-polog gotovine na transakciji račun Općine Vinica
	-sredstva za manje materijalne troškove uz obvezno prilaganje R1 računa (do 500,00 €) izdanog na ime Općine Vinica,
	-isplate koje su nastale kao rezultat redovnog poslovanja,
	-isplate na ime socijalnih naknada,
	-ostale isplate sukladno odluci/ zaključku izvršnog ili predstavničkog tijela

Članak 5.
Isplate koje se evidentiraju u glavnoj blagajni, mogu se obavljati samo na temelju prethodno izdanog dokumenta kojim se odobrava isplata (račun, nalog, odluka ili drugi važeći dokument) kojeg svojim potpisom odobrava općinski načelnik. 
Uplate koje se evidentiraju u blagajni vrše se na osnovu odgovarajućeg dokumenta potpisanog od stranke, gotovina podignuta s transakcijskog računa na temelju naloga za isplatu gotovine s transakcijskog računa, te gotovina od prikupljenih donacija temeljem dokumentacije iz koje je vidljiv način, svrha i osobe ovlaštene za prikupljanje.
Sastavljanje (ispisivanje) i potpisivanje isprava o isplati i uplati je jednokratno. Isprave se sastavljaju u tri (3) primjerka (original i dvije kopije), za potrebe primatelja odnosno uplatitelja, računovodstva i blagajne. 
Svaka uplatnica i isplatnica mora imati potpis službenika koji je odgovoran za vođenje blagajne i primatelja/ uplatitelja ili odgovarajuću dokumentaciju kao prilog. 

Članak 6.
Sve uplate i isplate evidentiraju se na brojčano označenim uplatnicama i isplatnicama te se iste kronološkim redom upisuju u blagajnički dnevnik kojeg potpisuje službenik koji je odgovoran za vođenje blagajne.
Po zaključenju blagajničkog dnevnika obavlja se kontrola točnosti iznosa na dokumentu i nakon provjere kontrolu uplatnica i isplatnica ovjerava pročelnik Jedinstvenog upravnog odjela Općine Vinica. 

Članak 7.
Za potrebe redovnog poslovanja Općine Vinica putem blagajne utvrđuje se blagajnički maksimum u iznosu od 1.000,00 €. Iznos iznad blagajničkog maksimuma, koji na kraju radnog dana ostane u blagajni treba položiti na poslovni račun Općine isti dan ili najkasnije drugi radni dan.
U situacijama kada je predviđena uplata ili isplata gotovog novca građanima, odobrava se blagajnički maksimum u iznosu od 7.000,00 €, ali ne u trajanju dužem od tjedan dana.
U svim situacijama u kojima je moguće, preporučuje se bezgotovinsko plaćanje putem transakcijskog računa Općine Vinica, dok se gotovinska plaćanja i naplate koriste samo u za to uobičajenim situacijama, tj. ukoliko se ukaže potreba, žurnost i slično.

Članak 8.
Blagajna se vodi i zaključuje ukoliko ima promjena (uplate i isplate) tog dana.

Članak 9.
Ova Procedura stupa na snagu danom donošenja, a objavit će se u „Službenom vjesniku Varaždinske županije“ i na službenoj Internet stranici Općine Vinica.

						OPĆINSKI NAČELNIK OPĆINE VINICA
							  dr. sc. Branimir Štimec, prof.

